 Guddoomiyaha UCID, waxa kale oo uu la hadlay Golaha Guurtida ee Somaliland Guurtidda waxaan leeyahay marka ay doorasho timaaddo waxa xilku saaran yahay waa saddexda xisbi qaran iyo koomishanka doorashooyinka, idinku xilka idinma saarna, waxa komishanka iyo saddexda xisbi ku heshiyaan ayaa Guurtida loola imanayaa, laakiin Shinbirayahow heesa waxa danbe oo lagu qaadayaa ma jirto, shacabka reer Somaliland waxaan leeyahay walaalayaal qabyaaladda ha la dhaafo ayuu yidhi, waxaanu intaasi ku daray Asxaabta waxaan leeyahay waali laguma helo Kursiga barigii hore ayaa la odhan jiray KULMIYE wuu waalan yahay, haddii kulmiye nasiibku keenay oo waali ku siiyay, taasi way dhamaatay, waayo dalku waali uma baahna ee cagaha dhulka ha loo dhigo, haddii shaydaan idinla faqay idin yidhi kursigaad helaysaan, taasi waa gab-gab, faq shayadaanna waxba laguma helo 